CELEX: 32004R2278
Language: sl
Date: 2004-12-30 00:00:00
Title: Uredba Komisije (ES) št. 2278/2004 z dne 30. decembra 2004 o spremembi Uredbe (ES) št. 2759/1999 o določitvi pravil za uporabo Uredbe Sveta (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju

31.12.2004   
            
            
               SL
            
            
               Uradni list Evropske unije
            
            
               L 396/36
            
         
      UREDBA KOMISIJE (ES) št. 2278/2004
   z dne 30. decembra 2004
   o spremembi Uredbe (ES) št. 2759/1999 o določitvi pravil za uporabo Uredbe Sveta (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1268/1999 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju (1) in zlasti člena 12(1) Uredbe,
   ob upoštevanju naslednjega:
   
               (1)
            
            
               Člen 26(1) Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi nekaterih uredb (2), kakor je bila spremenjena z Uredbo (ES) št. 1783/2003 (3), vključuje nekatere določbe, ki se ne dajo neposredno uporabiti za države upravičenke po Uredbi (ES) št. 1268/1999. Člena 26 zato ne more več navajati člen 3 Uredbe Komisije (ES) št. 2759/1999 (4). Zato je treba uvesti posebne določbe v člen 3(1) Uredbe (ES) št. 2759/1999, da se upošteva stanje za države prosilke.
            
         
               (2)
            
            
               Člen 8 Uredbe (ES) št. 1268/1999 se nanaša na stopnjo prispevka Skupnosti in intenzivnosti pomoči. Odstavek 2 navedenega člena zvišuje najvišjo vrednost javne pomoči za naložbe v kmetijska gospodarstva, med drugim za naložbe mladih kmetov in/ali na gorskih območjih. Te pogoje je treba opredeliti v skladu z načeli, ki se uporabljajo za države članice.
            
         
               (3)
            
            
               Uredbo (ES) št. 2759/1999 je treba zato ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Odbora za kmetijske strukture za razvoj podeželja –
            
         SPREJELA NASLEDNJO UREDBO:
   Člen 1
   Uredba (ES) št. 2759/1999 se spremeni:
   
               1.
            
            
               V členu 3 se odstavek 1 nadomesti z naslednjim:
               „1.   Podpora se lahko dodeli za naložbe iz člena 25 Uredbe (ES) št. 1257/1999, ki se nanašajo na izboljšanje predelave in trženja kmetijskih proizvodov, vključno z ribiškimi proizvodi iz Priloge I k Pogodbi. Kmetijski proizvodi, razen ribiških proizvodov, morajo imeti poreklo v državah prosilkah ali Skupnosti. Naložbe na ravni prodaje na drobno se izključijo iz podpore.
               Podpora se dodeli osebam, ki so dejansko odgovorne za financiranje naložb v podjetja, ki izpolnjujejo pogoje iz prve in druge alinee člena 2(2) te uredbe.
               Kadar pa se neposredno pred prejetjem vloge na novo uvedejo s pravnim redom ES povezani minimalni standardi za okolje, higieno in dobro počutje živali, se podpora dodeli pod pogojem, da bo kmetijsko podjetje izpolnjevalo te nove standarde pred koncem uresničenja naložbe.“
            
         
               2.
            
            
               V členu 8 se odstavek 4 nadomesti z naslednjim:
               „4.   Pri uporabi člena 8(2) Uredbe (ES) št. 1268/1999 veljajo naslednje opredelitve:
               
                           (a)
                        
                        
                           ‚mladi kmetje‘ pomeni kmeta, ki je mlajši od 40 let ob času sprejetja odločbe in ki ima primerno poklicno znanje in usposobljenost;
                        
                     
                           (b)
                        
                        
                           ‚gorska območja‘ pomeni gorska območja, kot so opredeljena v členu 18(1) Uredbe (ES) št. 1257/1999;
                        
                     
                           (c)
                        
                        
                           ‚javna pomoč‘ pomeni vso tako pomoč, najsi bo ali ne dodeljena po programu.“
                        
                     
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. decembra 2004
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 161, 26.6.1999, str. 87. Uredba, kakor je bila nazadnje spremenjena z Uredbo (ES) št. 2008/2004 (UL L 349, 25.11.2004, str. 12–13).
   
      (2)  UL L 160, 26.6.1999, str. 80. Uredba, kakor je bila nazadnje spremenjena z Uredbo (ES) št. 583/2004 (UL L 91, 30.3.2004, str. 1).
   
      (3)  UL L 270, 21.10.2003, str. 70.
   
      (4)  UL L 331, 23.12.1999, str. 51. Uredba, kakor je bila nazadnje spremenjena z Uredbo (ES) št. 775/2003 (UL L 112, 6.5.2003, str. 9).